Lav et referat af nedenstående tekst:

Tekst:
Forud for udnævnelsen til nationalpark ligger et stort arbejde med at redegøre for områdets unikke karakterer. Det arbejde kan kun ske ved et samarbejde mellem de to kommuner, og ved en stor opbakning fra lokalbefolkningen. Derfor afholdes et offentligt møde på Højskolen Digetden 24. marts, hvor projektet vil blive præsenteret og diskuteret. Her bliver det også muligt at melde sig til en af de arbejdsgrupper, som nedsættes i projektet. Frederikshavns borgmester Erik Sørensen ser nye muligheder for vækst, hvis Skagens Odde udpeges som Nationalpark. - Det er klart, at den vigtigste begrundelse for Nationalpark Skagens Odde er den helt særegne natur. Men jeg vil gerne samtidig slå fast, at der i udpegningen ikke lægges restriktioner på områdets landbrug, fiskeri og erhverv. Derimod kan en Nationalpark skabe en lokaløkonomisk vækst og åbne muligheder for at få tilført ekstra ressourcer til området til f.eks. nye friluftsaktiviteter, naturpleje, formidling og meget mere, udtaler borgmester Erik Sørensen. I sidste ende er det miljøministeren, der afgør, om Skagens Odde er værdig til en Nationalparkudpegning.

Referat:
Kommunerne i Hjørring og Frederikshavn indleder nu det samarbejde, der skal sikre, at Skagen Odde bliver nationalpark.